මධුෂ් ඔසවා තබන්නේ මාධ්‍ය විසින් බවට ඇතැම්හු චෝදනා කරති. එහෙත් සැබවින්ම මධුෂ්ලා තනන්නේ කවුද? ඔවුන්ට රැකවරණය දෙන්නේ කවුද යන්න විමසා බැලීම වටින්නේය. මධුෂ් දැන් භාවිත කරමින් සිටින්නේ තමන්ට සමාජයෙන් හදා දුන් නමය. මුළුමහත් සමාජයක් විසින් දැවැන්තයෙක් ලෙස හදා දුන් පාතාලයේ නමය. ඒ නම භාවිත කරමින් ඔහු ව්‍යාපාරිකයන්ගෙන් කප්පම් ගනිමින් සිටී. මාකඳුරේ මධුෂ් යනු මංකොල්ල කෑම, කප්පම් ගැනීම, කුලියට මිනී මැරීම හා නීතිවිරෝධී මත්ද්‍රව්‍ය ජාවාරම සිය ජීවන වෘත්තිය කරගත් අයෙකි. ඒ සඳහා ඔහුට උදව් කළ දේශපාලනඥයින් කීප දෙනෙක්ද වේ. මේ අතර කලකට පෙර එක් පක්ෂයක් නියෝජනය කළද අද වෙනවිට රටේ ප‍්‍රධානතම පක්ෂ දෙක නියෝජනය කරන ප‍්‍රබල දේශපාලනඥයින් දෙදෙනෙක්ද වේ. මධුෂ්ට රටින් පැන ගැනීමට මේ දේශපාලනඥයින් උදව් කර ඇති බවටද තොරතුරු තිබේ. එසේම මධුෂ්ගේ මුදල්වලින් ඔවුන් මැතිවරණ කාලයන්හිදී ප‍්‍රචාරක වියදම් දැරූ බවටද මාතර ජනතාව අතර මතයක් පවතී.
ජාවාරම් වලට මධූෂ්ට උදව් කරන්නේ කවුද ?
දේශපාලනඥයින්